
Kaišiadorių kultūros centro
2023 m. kovo mėnesio renginiai

	Data, laikas
	Renginys
	Vieta
	Atsakingas asmuo
	Aprašymas

	8 d.
18.00 val.
	Atlikėjo Tonio koncertas „Iš širdies į širdį“

	Kaišiadorių kultūros centras
	Arnoldas Škimelis
	Pačių gražiausių emocijų puokštė dainų autoriaus ir atlikėjo Antonijaus Žilinsko – Tonio (ex gr. „Miledi“) koncerte „Iš širdies į širdį“

	9 d.
18.00 val.
	Kino filmas „Paradas“
	Kaišiadorių kultūros centras
	Arnoldas Škimelis
	Žanras: Komedija, drama
Sukurta: Lietuva
Platintojas: Po mokyklos, MB
Režisierius: Titas Laucius
Vaidina: Rasa Samuolytė, Giedrius Savickas, Kostas Smoriginas
Trukmė: 1h 33 min
Cenzas: N-13. 7-12 m. vaikams būtina suaugusiojo palyda.
Praėjus 26 metams po skyrybų, Miglė sulaukia keisto buvusio vyro skambučio. Norėdamas Dievo akivaizdoje vesti savo naująją merginą, Eimantas paprašo Miglės išsiskirti dar kartą. Dabar per „Bažnytinį teismą“ - vienintelę instituciją, galinčią bažnytinę santuoką paskelbti negaliojančia. Ilgo ir varginančio teismo proceso metu, Miglė ir Eimantas tampa vis labiau artimi.
„Paradas“ - pilna ironijos ir absurdiškų situacijų nestokojanti Tito Lauciaus komedija. Pagrindinius vaidmenis atliko Rasa Samuolytė ir Giedrius Savickas.

	11 d.
17.00 val.
	Respublikinis chorų festivalis ,,Lietuva, kai aš tave tariu”, skirtas Lietuvos Nepriklausomybės atkūrimo dienai.
	Kaišiadorių kultūros centras
	Jurgita Jašauskienė
	Tradicinis renginys, skirtas Lietuvos Nepriklausomybės atkūrimo dienai. Dalyvauja: Šiaulių kultūros centro kamerinis choras ,,Atžalynas”, Pasvalio kultūros centro mišrus choras ,,Canticum novum”, Kauno rajono Raudondvario kultūros centro mišrus choras ,,Aidas”, Kaišiadorių kultūros centro moterų choras ,,Nona”

	14 d.
18.00 val.
	Kino filmas šeimai „Trys vagišiai ir liūtas“
	Kaišiadorių kultūros centras
	Arnoldas Škimelis
	REŽISIERIUS: Rasmus A. Sivertsen
AMŽIAUS CENZAS: v
TRUKMĖ:  79 min.
ŽANRAS:  animacija
ŠALIS: Norvegija
FILMO PREMJERA: 2023-03-03
Kino teatruose populiariausia visų laikų istorija vaikams  -  „Trys vagišiai ir liūtas“
Nuo kovo 3 dienos kino teatruose – smagi animacija visai šeimai  – „Trys vagišiai ir liūtas“. Dar 1955 metais rašytojo Thorbjorn Egner,  sukurta  istorija Norvegijoje tokia populiari, kad net ir šiandien knyga laikoma žinomiausiu visų laikų  literatūros kūriniu vaikams.
To dar niekada nebuvo! Į mažą ir jaukų Kardamono miestelį įsisuko patys tikriausi VAGYS! Paslaptingai iš mažų maisto parduotuvėlių ėmė dingti skaniausios dešros, kumpiai, kepsniai ir net visokie pyragėliai. Niekas net neįtaria, kad tai trijų miestelio blogiečių – Kasparo, Jaspero ir Džonatano darbeliai. Vogti maistą – smulkmena! Dabar trijulės planuose – dar vienas planas X – iš miestelio šventės meistriškai „nušvilpti“ kalbantį kupranugarį, o po to net vienintelį miestelio tramvajų arba dar ką nors!
Gyvena jie – miestelio pakrašty ir savo labai netvarkinguose namuose laiko – tikrą liūtą! Ir štai į galvą atėjo vagišiam dar genealesnė mintis – pavogti pačią geriausią namų tvarkytoją, dainininkę – tetulę  Sofiją! Ji ir namus galėtų sutvarkyti, ir valgyt pagaminti, ir liūtą pamaitinti, ir įsimėčiusias po namus kojines bei kelnes surasti! Bet čia vyručiai – papuolė! Geriau jau niekada nebūtų vogę tos tetulės Sofijos! Valdingoji moteriškė ne tik namus tvarkė, maitino tikrą liūtą, bet dar pačius namų šeimininkus tvarkos mokė ir praustis liepė! Ar gali būti kas blogiau? Vienintelė išeitis vagišiams pabėgti nuo tvarkos – gražinti Sofiją namo! Plėšikai neišmoko pamokų – kad vogti negražu ir pateko į kalėjimą! Tačiau, kai miestelį užklumpa didelis gaisras – Kasparui, Jasperui ir Džonatanui pats metas įrodyti, kad jie gali būti ne tik vagišiai, bet ir patys šauniausi miestelio gelbėtojai!

	16 d.
18.00 val.
	Atlikėjo Viktoro Prapro visų laikų koncertinė programa ,,Auksiniai hitai“
	Kaišiadorių kultūros centras
	Arnoldas Škimelis
	Kovo 16 d. 18.00 val. Kaišiadorių Kultūros centrą sudrebins grupės „Hiperbolė“ legenda, dainų autorius ir atlikėjas – Viktoras Prapras. Šou „Visų Laikų Auksiniai Hitai“ – tai dainos, šokio ir muzikos „fiesta“, kurioje originaliai skambės visų laikų gražiausi „Hiperbolės“ kūriniai, su kuriais užaugo kelios lietuviškos muzikos mylėtojų kartos ir kurie neabejotinai daugeliui primins jaunystę, gražiausius išgyvenimus, dar kartą pakvies patirti teigiamas emocijas.
Šį nuotaikingą koncertą papuoš 30 komplektų spalvingų sceninių rūbų, originali scenografija, taip pat visus džiugins TV projekto „Šok su žvaigžde“ dalyviai, o išskirtinis maestro V. Prapro pasirodymas nepaliks salėje abejingų. Būtinai aplankykite šį nuostabų reginį!
Informacija ir bilietų platinimas: www.bilietai.lt ir kultūros centro kasoje.

	23 d.
18.00 val.
	Spektaklis vaikams ,,Konstruktorių miestas“
	Kaišiadorių kultūros centras
	Arnoldas Škimelis
	Režisierius: Jekaterina Gavura
Audiospektaklio trukmė 1 valanda 30 minučiu.
Amžius: 1-10 metų.
Vienam vaikui iki 3 metų iejimas nemokamai su lydinčių tevelių.
Nėra paslaptis, kad Lego konstruktoriai yra super-konstruktoriai, kurie patinka ir vaikams, ir jų tėvams. Bet kokio amžiaus, bet kokios nuotaikos - mes mielai žaidžiame ir sugalvojame savo istorijas. „Lego“ yra vienas iš labiausiai mėgstamų žaidimų tarp vaikų visame pasaulyje. Ir Lietuva jokiu būdu nėra išimtis! Vaikams paruošėme savo teatralizuotą Lego miesto gyventojų nuotykių versiją! Jaunieji žiūrovai, berniukai ir mergaitės, labai mėgsta
pasakas ir magiją. O kas bus, jei Lego miesto gyventojai bus perkelti į pasaką? Tai tikrai bus nuostabus nuotykis.

	24 d.
17.00 val.
	Konferencija ,,Kaišiadorys – Lietuvos kultūros sostinė 2024”
	Jaunimo centras „Mazgas“
	Aistė Gudeliauskaitė
Asta Sabonytė – Jankauskienė 
	Projekto ,,Kaišiadorys – Lietuvos kultūros sostinė 2024” idėjos, įsitraukimo galimybių pristatymas kūrėjams, bendruomenei, verslininkams ir kt. organizacijoms.

	24 d.



12.00 val.





19.00 val.



20.00 val.
	Tarptautinei teatro dienai skirtas renginys ,,Žaidžiantis miestas“

Teatro edukacija: „Teatrinė improvizacija: priemonė kurti saugią ir kūrybišką bendruomenę“
Vedėjas Jonas Andriulevičius

Matuizų kultūros centro teatro  ,,Giraitė” spektaklis ,,Dzūkų gyvascis” 

Teatrinės dūzgės su Neringa Nekrošiūte ir DJ Ramo Events

	Kaišiadorių kultūros centras
	Jonas Andriulevičius
	Tradicinis tarptautinei teatro dienai skirtas renginys, kuriame dalyvauja Kaišiadorių r. teatro  kolektyvai: Palomenės kultūros centro dramos studija (vadovė Nijolė Sedleckaitė), Žaslių kultūros centro suaugusių dramos trupė (vadovė Eugenija Švelnikienė), vyresniųjų liaudiškų šokių kolektyvas „Dumsis“ (vadovė Vaiva Andriulevičienė), Žiežmarių kultūros centro teatro studija (vadovė Irena Taukinaitienė), Kruonio kultūros centro Kalvių skyriaus suaugusių dramos kolektyvas Brasta (vadovė Janė Bernotienė) ir svečiai: Ukmergės kultūros centro mėgėjų teatras „Vilko pėdsakas“ (režisierė Skaistė Vasiliauskaitė Dančenkovienė), Matuizų kultūros centro teatras Giraitė (režisierė Irena Čeplikienė).
Edukacijos metu panaudojant teatro improvizacines technikas dalyviai mokysis išreikšti savo paties emocijas. Žaidimų metu mokysis išlaisvinti dėmesį, pojūčius, vaizduotę ir fantaziją.
Vakaro dūzgėse laukia teatrų pasirodymai, žaidimai bei Neringos Nekrašiūtės koncertas.

	25 d.
19.00 val.
	 Grupės ,,Ambrozija“ koncertinė programa ,,Muzikinės piršlybos“
	Kaišiadorių kultūros centras
	Arnoldas Škimelis
	„Žodžiu, šitokios naujienos... rudenį trumpėja dienos, bet ilgesnės daros naktys ir mergiotėms ima sektis“. Vėstant orams, kažkur  reikia ieškoti šilumos. O kas labiau sušildys jeigu ne meilė. O kokia gi meilė be piršlybų? O kaip visi žinote, piršlybose įvyksta įvairių netikėtumų, nenumatytų ir netgi komiškų situacijų. Ne veltui liaudyje sakoma, kad piršlio liežuvis be kaulo. Todėl ateikite ir pasiklausykite humoristinių meilės romansų, kuriuos dainuos  jūsų geras pažįstamas Bronius - Tata, nuotakų ieškosime su patyrusiu piršliu Beausiu, su ŠEDUVOS BERNAIS „rašysim laiškelį“, NALŠIA panardins į gražiausių romansų sūkurį,  iš SADŪNŲ sužinosim,  „Oi kur reiks tas mergas dėt“. O kiekvienas žiūrovas iš koncerto išeis ir su gera nuotaika, ir su vertingais prizais, ir, galbūt, suradęs naują meilę.
MUZIKINĖS PIRŠLYBOS vyks Kaišiadorių kultūros centre, kovo 25 d., 19 val.. Bilietus platina kultūros centro kasa ir ticketmarket.lt

	29 d.
18.00 val.
	 VšĮ „Komedijos teatras“ spektaklis „Kažkas čia ne taip“
	Kaišiadorių kultūros centras
	Arnoldas Škimelis
	REŽISIERIUS Tomas Dutkievičius (Tomasz Dutkiewicz)
Vaidina
Sandra/vaidina Florencę Kolimur – Justina Nemanytė
Anė – Vaida Baranovė, Gabrielė Malinauskaitė-Rudzienė
Denis/vaidina Perkinsą – Eimutis Kvoščiauskas
Robertas/vaidina Tomą Kolimurą – Tomas Rinkūnas, Julius Žalakevičius
Krisas/vaidina inspektorių Karterį – Andrius Povilauskas, Zigmantas Baranauskas
Maksas/vaidina Sesilį Haveršamą ir Artūrą – Paulius Valaskevičius
Trevoras – Konstantin Novopolskij, Šarūnas Navickas
Džonatanas/vaidina Čarlį Haveršamą – Sakalas Uždavinys, Tomas Žaibus
Sveiki atvykę į ambicingą pjesės „Žmogžudystė Haveršamo dvare“ pastatymą! Taip, jūs supratote teisingai: atvykote į spektaklį, kurio metu bus kuriamas… spektaklis. Labai nuoširdi, bet nevisai vykusi Kornlio universiteto dramos draugijos aktorių komanda turi užduotį pristatyti žiūrovams detektyvinę istoriją, tačiau nuo pat pirmos akimirkos juos ištinka visa lavina nesėkmių: neatsidaro durys, griūna dekoracijos, lūžta baldai, ne laiku užgęsta šviesos, iš galvos išgaruoja išmoktas tekstas, o dar kažkas ir sąmonės netenka… Ar visiškos sumaišties sukūryje spektaklio herojai sugebės atskleisti mistiškos žmogžudystės paslaptį bei viską sugrąžinti į savas vietas?
Fenomenali komedija „Kažkas čia ne taip“ vadinama vienu populiariausių Brodvėjaus spektaklių. Tai ilgiausiai rodoma komedija West End‘o istorijoje. Be gausybės įvairių laimėjimų, 2015 m. šis spektaklis prestižiniuose Laurence Olivier apdovanojimuose pripažintas geriausia nauja komedija.
Pastatymas, kuriame gausu siužeto vingių, specialiųjų efektų, unikalių techninių sprendimų sužavės net ir patį išrankiausią komedijų gerbėją. Galime lažintis, kad nuo pirmos iki paskutinės šio spektaklio akimirkos kvatosite susiėmę už pilvų!

	Data, laikas
	Paroda
	Vieta
	Atsakingas asmuo
	Aprašymas

	Iki kovo 3 d.
	Kaišiadorių muziejaus paroda „Kaišiadorių vaizduojamo liaudies meno bruožai“
	Kaišiadorių kultūros centras
	Lina Urbanavičienė
	Parodoje didžiausias dėmesys skiriama XX a. pirmosios pusės vaizduojamam liaudies menui, tyrinėjimams ir istoriografiniam palikimui. Kadangi Kaišiadorių rajone vaizduojamame liaudies mene dominuoja kryždirbystės tradicijos, todėl ir parodoje eksponuojami būtent šie pavyzdžiai užfiksuoti daugiausiai iki 1940 m. buvusioje Trakų 
(Kaišiadorių) apskrityje.

	1 – 31 d. 
	Dailės būrelio narių piešinių paroda „Pavasaris ateina“
	Parduotuvė „Norfa“
	Rita Galkuvienė
	Dailės būrelio narių piešinių paroda.

	6 – 24 d.
	Kaišiadorių meno mokyklos dailės programos mokinių ir mokytojų kūrybinių darbų paroda ,,Spalvoti blyksniai”
	Kaišiadorių kultūros centras
	Lina Urbanavičienė
	Parodoje eksponuojami Kaišiadorių meno mokyklos dailės programos mokytojų ir mokinių kūrybiniai darbai.

	13 – 31 d. 
	Dailės būrelio narių piešinių paroda „Grafikos darbai“
	UAB „Kaišiadorių vandenys“ administracinės patalpos
	Rita Galkuvienė
	Dailės būrelio narių piešinių paroda.

	Iki kovo 8 d.
	Dailės ir medžio drožinėjimo būrelių narių darbų paroda
	Kaišiadorių kultūros centras
	Rita Galkuvienė ir Vidmantas Kapačiūnas
	Dailės ir medžio drožinėjimo būrelių narių darbų parodoje persipina dvi temos – vasario 16-oji ir Užgavėnės.

	9 d. – balandžio 5 d.
	Žydrūno Budzinausko foto paroda ,,Baltų kultūros lopšys”
	Kaišiadorių kultūros centras
	Lina Urbanavičienė
	Remdamiesi lietuvių, latvių ir prūsų mitologija, archeologiniais tyrinėjimais bei rašytiniais 12-18 amžiaus šaltiniais, šiaurės Lietuvos tautodailininkai sukūrė apie pusšimtį ąžuolinių dangaus ir žemės dievų, miško, vandens
ir ugnies dievybių skulptūrų.
Įspūdingos „Karališkųjų žalčių šeimos“ autorius, kultūros istorikas 
Vilius Puronas. Du jo didieji žalčiai siekia 60 m. o mažieji 25 metrus. Visa tai, bei kiti Baltų kultūros simboliai vaizdžiai atsispindi parodoje.

	Iki kovo 10 d.
	Keramikos būrelio narių darbų paroda ,,Užgavėnių kaukės”
	Kaišiadorių kultūros centras
	Jurgita Gustainienė
	Tradicinė keramikos būrelio narių darbų paroda Užgavėnių tema.

	Data, laikas	
	Kolektyvo išvykos
	Vieta
	Atsakingas asmuo
	Aprašymas

	3 d. 
	Lietuvos vaikų ir moksleivių lietuvių liaudies kūrybos atlikėjų konkursas „Tramtatulis“
	Žaslių kultūros centras
	Laima Morkūnienė
	

	7 d.
	Respublikinis  kūrybinis  etnografinės kraštotyros vaikų ir mokinių konkursas „Jei prakalbėtų, daug pasakytų…“
	Kauno tautinės kultūros centras
	Laima Morkūnienė
	

	11 d.
	Kovo 11 minėjimas-koncertas
	Žiežmarių kultūros centras
	Laima Mažuolytė
	Kamerinis choras „Do-diez“ atliks konkursinę programą.

	25 d.
12.30 val.
	Lietuvos suaugusiųjų chorų konkursas 2023
	Kauno technologijos universiteto III rūmai
	Laima Mažuolytė
	Kamerinis choras „Do-diez“ atliks konkursinę programą, komisija įvertins ir suteiks kategoriją.




